《和朱勿轩移居四首 其四》
清代·刘天谊

成室于今五载多，寄人篱下意如何。戏嬉犹恋童游处，迟久方如妇爨过。

地为公超还作市，人钦康节共营窝。应思尽庇贫寒士，莫逐风人隐轴薖。

作者简介：刘天谊（1774—1854），字宜甫，号戒庵，先世深州人，其父实斋徙居于青县温褚村（今属沧县）。弱冠游泮，秋闱屡试不售，遂绝意进取，肆力于古文辞。与朱煌号称二杰，著有《同野堂诗文集》。其诗见于《津门诗抄》。